Diari Oficial de la Generalitat Valenciana


Sumari del DOGV 4226, del 11-04-2002 (2002/3462)

RESOLUCIÓ de 27 de març de 2002, del director de l'Organisme Públic Valencià d'Investigació (OPVI), per la qual s'adjudiquen dos beques de formació d'investigadors per a llicenciats i enginyers superiors en l'OPVI.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4226

Data del DOGV
:   11-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3462


Organisme emissor
:   Organisme Públic Valencià d'Investigació (OPVI)

Tipus de document
:   Resolució

RESOLUCIÓ de 27 de març de 2002, del director de l'Organisme Públic Valencià d'Investigació (OPVI), per la qual s'adjudiquen dos beques de formació d'investigadors per a llicenciats i enginyers superiors en l'OPVI. [2002/X3462]
  
D'acord amb el que estableix la base 9 de la Resolució de 17 de gener de 2002, del director de l'Organisme Públic Valencià d'Investigació, per la qual es convocaven dos beques de formació d'investigadors per a llicenciats i enginyers superiors (DOGV núm. 4.175, de 24.01.2002), i vista la proposta realitzada per la comissió avaluadora especificada en les bases seté i nové, i en virtut de les atribucions que em confereix el Decret 307/1997, de 24 de desembre del Govern Valencià, pel qual s'aprova el Reglament d'Organització, Funcionament i Personal de l'OPVI, i amb el que estableix el Decret 108/1992, de 6 de juliol, del Govern Valencià, pel qual es regula la concessió de beques, resolc:
  
Primer
  
Adjudicar les dos beques convocades de formació d'investigadors per a llicenciats i enginyers superiors a les persones sol·licitants que figuren en l'annex I.
  
Segon
  
Constituir una borsa de reserva prioritzada de cada modalitat, amb les persones que es relacionen en l'annex II, per a cobrir les vacants que es puguen produir per renúncia, desistiment o incompliment d'obligacions per part dels becaris.
  
Tercer
  
El període de gaudiment de les beques serà des de l'1 d'abril de 2002 fins el 31 de desembre de 2002.
  
Quart
  
L'import total de les beques, que ascendeix a la quantitat de 17.309,16 euros, es pagarà a càrrec del capítol IV, línia pressupostària SE000004 del pressupost de l'OPVI per a l'exercici 2002.
  
Cinqué
  
Els becaris estan obligats al compliment de la base 10 de la convocatòria.
  
Sisé
  
Les persones adjudicatàries de les beques hauran d'acreditar que estan al corrent de les obligacions tributàries i de la Seguretat Social, d'acord amb el que disposa l'Ordre de 7 de gener de 1991, de la Conselleria d'Economia i Hisenda.
  
D'acord amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, aquesta resolució, que esgota la via administrativa, es podrà recórrer potestativament en reposició, o bé es plantejarà directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant l'òrgan que va dictar l'acte en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de plantejar davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
  
Tot allò sense perjudici que s'utilitze qualsevol altra via que es considere oportuna.
  
València, 27 de març de 2002.- El director: Javier Quesada Ibáñez.
  
ANNEX I
  
Adjudicatari de la modalitat A:
  
GONZÁLEZ FERNÁNDEZ, Francisco Luis
  
Adjudicatària de la modalitat B:
  
GASCÓN RICÓS, Laura
  
ANNEX II
  
Borsa de reserva de la modalitat A:
  
PIÑANA CELMA, Raúl
  
CASTELLS FERRER, Vicente
  
CASTAÑEDA SÁNCHEZ, María Isabel
  
HERNÁNDEZ DOLZ, Agustí Josep
  
MARTÍNEZ I MORENO, Joan Antoni
  
BAIXAULI CASAÑ, Mónica
  
HURTADO FERNÁNDEZ, María Elvira
  
LOPEZ GRANERO, María Amelia
  
FERNÁNDEZ RUIZ, Raquel
  
VICENTE VICENTE , José Javier
  
GIMENO ASENSIO, Sara
  
PÉREZ ANDRADA, María Esther
  
VAÑÓ PERELLÓ, Lourdes
  
MIRÓN LÓPEZ, Antonio
  
LILLO SÁNCHEZ, Mercedes
  
PANIAGUA GÓMEZ, César
  
Borsa de reserva de la modalitat B:
  
GÓMEZ MATAIX, Gonzalo Vicente
  
HERRANZ SOLANA, Núria
  
ZREIK STROOBANTS, Christophe
  
DEL AMO PACHECO, Raúl
  
ROMÁN BALLESTEROS, Francisco
  
PÉREZ PÉREZ, Blanca M.
  
VÁZQUEZ MORENO, Mónica
  
TAMARIT ESTEVE, Ana
  
PÉREZ CARCELES, Rafael
  
ARGUEDAS SANTAGUEDA, Yolanda
  
SAMPEDRO VIDAL, Diego R.
  
SILVA MORENO, Cristina
  
CLARAMUNT BURGOS, Ana
  
ANDRÉS AZNAR, Gema